Онлайн оқу: Ата-аналар берілген компьютерді сындырып алудан қорқып, пайдаланбай отыр
DATE: 22:10, 16 Қазан 2020 | GMT +5
TITLE: Онлайн оқу: Ата-аналар берілген компьютерді сындырып алудан қорқып, пайдаланбай отыр
URL: https://kaz.inform.kz/news/onlayn-oku-ata-analar-berilgen-komp-yuterdi-syndyryp-aludan-korkyp-paydalanbay-otyr_a3707348/
META: DATE: 22:10, 16 Қазан 2020 | GMT +5
TOTAL WORDS: 142
AUTHOR(S):
TEXT: Білім басқармасының басшысы бүгінде барлық оқушылар мен мұғалімдер компьютерлік техникамен қамтылғанын атап өтті. «Біздің аймақ елімізде мектептердегі компьютерлік базасы үлкен облыс болып саналады. Өңірімізде 21 мыңнан астам компьютер бар. Жаңа оқу жылына дайындық кезінде 12 мыңнан астам оқушыда компьютер жоқ екенін анықтадық. Бірнеше баласы білім алатын отбасылар да бар. Оған қоса, 40 мыңнан астам мұғалімнің ішінде 140 ұстазда компьютер жоқ болып шықты. Соны ескеріп, компьютерлер таратып бердік. Қазір облыстық және республикалық бюджеттен компьютерлер сатып алу жүргізілуде», - деді ол. Сондай-ақ Д. Болатханұлы атап өткендей, республикалық бюджеттен алынған 1670 жаңа компьютердің барлығы оқушыларға таратылған. Алайда, берілген компьютерді пайдаланбай отырған атааналар да бар. «Кейбір атааналар жауапкершіліктен қорқып, берілген компьютерлерді пайдаланбай отыр. Сындырып алып, құнын төлеуден қорқады. Ондай ата-аналарға балаларыңыз білім бағдарламасынан қалып қоймас үшін қорықпай, компьютерлерді ашуын сұраймыз», - деді басқарма басшысы. Бұған дейін хабарлағанымыздай, Павлодар облысында 4 мұғалім мен 14 оқушыдан коронавирус анықталды
